# Des Edlen Ritter Morgeners Walfart

Textdaten :
| Autor: | Unbekannt |
| Illustrator: | {{{ILLUSTRATOR}}} |
| Titel: | Des Edlen Ritter Morgeners Walfart |
| Untertitel: | |
| aus: | Inkunabel der Rosenwald-Collection der Library of Congress (Goff M862) |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1497 |
| Verlag: | Vorlage:none |
| Drucker: | Hans Spörer |
| Erscheinungsort: | Erfurt |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Library of Congress und Scans auf Commons |
| Kurzbeschreibung: | Erzähllied vom Ritter Moringer (Moringerlied) |
| Artikel in der Wikipedia ||
| Eintrag in der GND: {{{GND}}} ||
| Bild ||
| De Des edlen Ritter Morgeners 005.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien
* Als Grundlage dienen die Wikisource:Editionsrichtlinien.
* Überschriebene Buchstaben werden mit <sup> hochgestellt.
* Abkürzungen werden aufgelöst
* Alle redaktionellen Texte dieses Projektes stehen unter der Lizenz CC-BY-SA 2.0 Deutschland
* [1v]
* DEs Edlen Ritter Morge-
* ners Walfart in sant tho-
* mas land. Jn gesang Weisse:
* [2r]
* Das Erst Gesetz:
* WOlt jr ho$^e$ren neu$^e$we mer
* vnd was vor zeitten hie geschach
* als von dem edlen morgner
* wie er zu seiner frawen sprach.
* eins nachtes da er bey jr lag
* er u$^e$mb fieng sein zartes weib
* der spilende freu$^e$de er mit ir pflag.
* Das .ij.
* Er sprach hertz aller liebste fraw.
* vernembt die rede mein fu$^e$r war
* aller eren ich eu$^e$ch getraw
* wo$^e$lt ir mein peiten syben iar
* mir ist abentewr bekant
* nun gebt mir vrlaub zarte fraw
* wan ich muß in sant thomas landt
* Das .iij.
* Da sprach die fraw gar tugentleich
* gar ser was betru$^e$ebet ir mut
* nun sagt mir edler ritter reich
* nun wem befelcht ir ewer gut
* so sagt mirs durch den willen mein.
* wem befelcht ir ewer frawen
* wer soll nun ir pfleger sein.
* Das .iiij.
* Das thu ich edle frawe herre
* manchen werden dienst man
* die von eu$^e$ch haben gut vnd ere
* die so$^e$llen eu$^e$ch wesen vnterthan.
* jn trewen auch als ir mir wart.
* [2v] frawe jch befilch eu$^e$ch got
* jch bin auff der hinefart.
* Das .v.
* An dem glauben solt ir nit wencken
* hertz liebste fraw zart
* zum pesten solt ir mein gedencken
* wan ich pin auff der wallefart
* vnd die jch gotte gelobet han
* sant thomas dem edeln herren
* jch wils nit vnter wegen lan.
* Das .vi.
* Got gesegen eu$^e$ch hertz liebste fraw
* jn tugenthafftem steten mut
* aller eren ich eu$^e$ch getraw
* got mu$^e$ß eu$^e$ch haben in seiner hut
* vnd der soll auch mein pfleger seyn
* vnd sant thomas der edel herr
* soll vns thun seiner hilffe schein:
* Das .vij.
* Vnd do der edel morgener
* des morgens aus seim pethe gieng
* begegnette im der kammerer
* das gewant er schon von im enpfieng
* ein pecke mit wasser trug er dar
* er nams auff sein weisse hent
* vnd zwug sein vil liecht augen clar.
* Das :viij.
* Er sprach ach kammerer traut gesell
* du oller liebster diener mein
* wolst du nun thun auch was jch well.
* [3r] so pfleg du selbs der frawen dein
* jch gelobe dir auch fu$^e$r war
* kum ich her wider heim zu land
* jch begab dich wol sycherlichen zwar
* Das .ix.
* Der kammerer sprach gar tugentlich
* ir edler ritter es teu$^e$cht mich gut
* jr bleibt hie heim bei ewrem reich
* die frawen haben einen kurtzen mut
* in gantzen trewen ich eu$^e$ch sag
* jch pfleg ewer frawen nicht
* newer wan syben iar.
* Das .x.
* Vnd do dem edlen morgener
* die abentewr wart bekant
* er ging dort hin in grosser schwer
* do er den herren von eyffe fant
* do er in zu dem ersten an sach
* der getrewe morgener
* gar zu$^e$chtigkleichen zu im sprach
* Das .xi.
* Ho$^e$rt junger herr von eyffen
* ir aller liebester diner mein
* wo$^e$lt ir mein pet begreiffen
* das ir pflegt meiner frawen vein
* befilchs eu$^e$ch hie an disser stat
* als got sein liebe muter thet
* johannes da er aufs kreu$^e$tze trat
* Das .xij.
* Do dem herren von eyffen
* [3v] die abenttewer ward bekant
* last ewer sorg entschleiffen
* herr wu$^e$lt ir in sant thomas lant
* jch gelob eu$^e$ch herr sprich ich fu$^e$r war
* ich pfleg ewer frawen wol
* vnd wert ir aussen dreissig jar.
* Das .xiij.
* Vnd da dem edeln morgener
* die gute rede ward bekant
* vnd er vergaß der seinen schwer
* vnd zoch wol in sant thomas lannt
* die abenttewer sagt fu$^e$r war
* auß bleib der edel morgener
* vo$^e$lligklich wol syben jar.
* Das .xiiij.
* Wol in den iaren sunder haß
* dienet der herr. der frawen wol
* man tantzt man sprang man schlieff man aß
* als man solch frawen pflegen sol
* jn gantzen eren das geschach
* die zeit die was yn beiden lanck
* vnd nach irem herrem yach.
* Das .xv.
* Dar nach mo$^e$gt ir ho$^e$ren steiff
* nach syben iaren am dritten tag
* vnd wie der iunge herr von eyff
* thet werben ummb die frawen pflag
* sy globetz ym schon an sein hand
* das ward dem edlen morgener
* offenbar in sant thomas land.
* Das .xvi.
* [4r] Vnd da der edel morgener
* jn einemm garten lag vnd schlieff
* dem edlen ritter trawmet schwer
* ein engel ym von hymmel rief
* wach morgener nit lenger bleib
* vnd kumst du heint nicht heim zu lant
* der von eyff nymbt dein elich weib.
* Das .xvij.
* Da raufft der edel morgner
* vor leide auß sein grawen part
* ym was gar leid vnd dartzu schwer
* ach das ich ye geporn wart
* sol jch allso geschiden sein
* von meinen leu$^e$ten vnd von land
* so reu$^e$t mich doch die frawe mein.
* Das .xviij.
* Sant Thoma du vil edler herr
* mein ellend das sey dir gekleit
* das sych mein fraw will scheiden von eer
* die jch hab pracht zu wirdigkeit
* ach got ich ellenthaffter man
* jch pyn zu verre in frembdem land
* gott mag es doch wol vnder stan.
* Das .xix.
* Ho$^e$rt da der edele morgener
* als hinauf gegen got da rieff
* dem edelen ritter ward so schwer
* aber er serre da entschlieff
* er erwacht vnd west nit wo er was
* vnd der betru$^e$ebte morgener
* dort heym vor seiner mu$^e$lle sas.
* [4v]
* Das .xx.
* Er dancket got vnd dem heillant
* sant thoma vnd Maria her
* das er was kummen heim zu lant
* so gar nach seines hertzen ger
* vnd da er an die mu$^e$lle gieng
* da ward er gar ein traurig man
* das yn da niemand da enpfieng.
* Das :xxi:
* Gru$^e$ß dich mu$^e$lner vnd dein gesynd
* weist auf dem perg icht newe mer
* ob jch tugent an dir vind
* so sag mirs armen petteler
* newer mer der weiß ich vil
* das meins herren morgners fraw
* den jung von eyf heu$^e$t nemmen wil.
* Das :xxij:
* Man sagt der Edel morgener
* der sey in fremden landen tot
* es jst mir leid vnd also schwer
* got hel ym dort auß aller not
* genad im gott dem herren mein
* von dem ich het groß eer vnd gut
* gott tro$^e$st die lieben sele sein.
* Das .xxiij.
* Merckt wie der edel morgener
* gieng an sein eygen purge thor
* er clopfet an mit grosser schwer
* der pfortner sprach wer ist daruor
* ach gee vnd sag der frawen dein
* [5r] es stet herauß vor disser purg
* ein ellenthaffter pilgerein.
* Das :xxiiij:
* Jch pyn so ferr dort her gegangen
* das jch warlichen mu$^e$de pyn
* thu es durch gott vnd saumbs nit lang
* wan in die purg stet mit mein syn
* pit u$^e$mb ein almusen also ser
* durch got vnd u$^e$mb sant thomas will
* vnd durch des edeln morgners er.
* Das .xxv.
* Vnd do die fraw nun das erhort
* wol von dem armen pilgerein
* sy sprach nun schliessent auff die pfort
* vnd last in gen zu vns herein
* pald schliest auff der purge thor
* durch gott vnd durch des morgners sel
* gib ich ym speiß ein ior.
* Das .xxvi.
* Vnd da der edel morgner
* alein in sein eygen purge gieng
* das thet ym we vnd allso schwer
* das yn da niemand da enpfing
* er satzt sych nider auf die panck
* wol dem getrewen morgener
* wart die weil vast vnd etwe lanck.
* Das .xxvij.
* Sy assen vnd truncken also ser
* der morgener thet da auch also
* man pfeiff vnd tantze in grosser er
* [5v] der morgener was nicht gar fro
* er het da manchen wilden syn
* ach herre got du getrewes plut
* wie kem ich zu der frawen mein.
* Das .xxviij.
* Da es gieng zu der abent stund
* das die praut solt zu petthe gan
* sy waren all fro$^e$lich gesund
* da sprach der peste dienst man
* herr morgner het einen syt
* das kein gast in der burg nicht bleib
* er su$^e$ng im dan ein hoffe lyt
* Das .xxix.
* Da sprach der herr von eyffen
* vnd der. der preu$^e$tgam solt sein
* ho$^e$rt auff trummeten vnd pfeiffen
* der gast syngt vns ein lietlein
* gefelt es dan den leu$^e$ten wol
* jch glob im sycherlichen zwar
* wie wol ich yn begaben sol.
* Das .xxx.
* Eines schweigens het ich mir erdacht
* so muß ich aber singen ee
* dartzu han mich die frawen pracht
* die mu$^e$gen mir gepieten mee
* jch pit eu$^e$ch darumb iunger man
* gerecht mich an der alten praut
* vnd schlacht mir summerlarchen an.
* Das .xxxi.
* Jch was iunck nun pyn ich alt
* [6r] darumb gibt sy u$^e$mb mich nit vil
* das mir der part ist graw gestalt
* darumb sy ein iungen haben wil
* ee was jch herr nun pin ich knecht
* das ist mir auff disser hochzeit
* ein alte schu$^e$ssel worden gerecht.
* Das .xxij.
* Ho$^e$rt da die fraw nun das erkant
* betru$^e$bt wurden ir die augen clar
* ein gu$^e$lden pecher da zu hant
* sendet sy dem pilgram dar
* dar ein schenckt man den claren wein
* da hett der edel morgener
* von gold ein fingerlein.
* Das :xxxiij:
* Das zoch er pald von seiner hent
* es was von rotem golde clar
* als sein traurn begund sych wenden
* was jch eu$^e$ch syng. vnd das ist war
* das warff er in den pecher drat
* dar mit sein hertze liebste fraw
* zum aller erst vermahelt hat.
* Das :xxxiiij:
* Er sprach wein schenck mein traut gesel
* du aller liebster diener mein
* wolst du nun thun was ich da wel
* so trag den kopff der frawen vein
* van ich gelob dir sycherleich
* werden mein dinge pesser gestalt
* [?] so wil ich dich machen reich.
* [6v]
* Das .xxxv.
* Der weinschenck sprach gar tugentleich
* gern du liebster pilgerein
* zw hant trag ichs der frawen vein
* den pecher gab er ir in die hant
* set nembt hin zarte frawe mein
* last eu$^e$uch verschmahen nicht
* das schenckt eu$^e$ch der pilgerein
* Das .xxxvi.
* Vnd da die ritterliche fraw
* das vingerlein jm pecher sach
* sy gund es eben ane schaw
* mu$^e$gt geren ho$^e$ren wie sy sprach
* mein herr der morgener ist hie
* auff stund die fraw gar tugentleich
* viel fu$^e$r in nider auff die knie.
* Das .xxxvij.
* Seit got wilkummen mein lieber herr
* ir seit doch alles leides vol
* wo seit ir gewest so verr
* jr sollet eu$^e$ch gehaben wol
* ich gib mich in die gnade dein
* lat ewer schweres trauren far
* wan jch hab noch die ere mein
* Das .xxxviij.
* Die hab ich doch gehalten vest
* ach lieber herr gar sycherleich
* das duncket mich das aller pest
* jch danck sein Cristo von himmelreich
* doch wolt ich vnrecht haben gethan
* mein weiplich gelu$^e$b das wolt ich prech
* [7r] das solt jr mich vermauren lan
* Das .xxxix.
* Da dem herren von eyffen
* die abentteu$^e$r ward bekant
* all sein freu$^e$d gund sych schleiffen
* er ging da er den herren fant
* er sprach ir tugenthafter man
* geprochen hab ich mein gelu$^e$b
* des solt ir mir mein haubt ab schlan
* Das :xl:
* Da sprach der edel morgener
* ach herr von eiff das soll nit sein
* geringert wirt die ewer schwer
* vnd habent eu$^e$ch die tochter mein
* vnd lissent mir die alten praut
* mit der so kan ich mich wol richt
* sy was zwar meines hertzen traut.
* Das .xli.
* Der red ward der von eyffe fro
* nam er die tochter seyn zu hant
* der morgener thet auch also
* da er sein frawen in eren fant
* muter vnd tochter waren zart
* vnd die herren hoch geboren
* das ist des morgners wallefart.
* Gedruckt Zu Erffort Jn sant.
* Pauls pfar Zu dem weissen lilgen
* berge. Anno domini .M.CCC.XC.Vij.